**REFERAT FRA PEISMØTE I YRKESKOMITEEN**

**Møtetid:**  Tirsdag 11. februar 2020 kl. 18.30

**Møtested:**  Hos Erik Moe Haugen

**Deltakere:**  Erik Moe Haugen, Olav Simon, Willy Hauge, Svein Eystein Lindberg, Harald Bjørgo, Sigmund Leine. I tillegg deltok to potensielle medlemmer: Veronica Lund og Christophe Amiel.

**Referat til:**  Deltakere og komitemedlemmer med forfall, Magnar Ågotnes, Ingrid Solberg, Ragnvald Lien, Bjørn Solhjem og Bjørn-Geirr Harsson.

**Forfall:** Tove Mjøen Eilertsen, Rolf Egil Skøien, Bjørn Knoph, Arne Berg, Svein Berg, Hanne Witsøe og Hanne Sommerstad

I komiteleders fravær ble møtet ledet av Sigmund Leine, som også var referent. Siden vi hadde med Veronica og Christophe som ikke kjente så godt til de andre møtedeltakerne, startet vi møtet med en liten presentasjonsrunde.

**Saker:**

**1. Status, videreføring og oppsummering av komiteens arbeid**

Det var enighet om at det var gjort et godt arbeid med rekruttering siste året, og at dette arbeidet burde fortsette på samme måte også i neste Rotary-år. Det var lite stemning for egne temakvelder/kurskvelder for nye medlemmer. I stedet ble det foreslått at man kunne ha Rotary-temaer på klubbkvelder beregnet for alle medlemmer. Som eksempel ble det foreslått at Harald og Svein Eystein kunne holde foredrag om The Rotary Foundation (TRF). Ellers ble det anbefalt at man kunne benytte seg av tilbudet Rotary Leadership. For nye medlemmer ble det også anbefalt at de kunne delta på distriktskonferansene på høsten.

**2. Forslag til møteprogram:**

|  |  |  |
| --- | --- | --- |
| **Foredragsholder** | **Tema** | **Kontaktperson** |
| Ragnvald Lien | Lokalhistorie og pensjonistliv | Sigmund |
| Vikingskipene | Fremdrift, på vårparten, i stua der | Erik |
| Per Berger | Min tid som ordfører | Sigmund  |
| Kristin Ranem Rønsdal, RNF | By- og sentrumsutvikling | Svein Eystein |
| Bjørn-Geirr Harsson | Halvdanshaugen på Stein, de fire konger, kultursenter | Erik |
| Olav Simon | Gamle busser, motorkjøretøy, samferdsel | Tove |
| Mari Brostrøm  | Besøk på «Landeveisrøveren» på Sollihøgda | Hanne S. |
|  |  |  |
|  |  |  |
| Erik Georg Karlsen | Helgeshaugen i Hønefoss | Svein Eystein |
| Jan Helge Østlund | Samferdselshistorisk senter - Asbjørnsens gate | Svein Eystein |
| Harald Bjørgo og Svein Eystein Lindberg | The Rotary Foundation (TRF) | Svein Eystein og Harald |

**3. Forslag på kandidater til Paul Harris**Forslag med begrunnelse er sendt Tove for behandling i styret.

**4. Eventuelt**Her ble det spurt om det var aktuelt å følge opp guvernørens forslag om å arbeide for å etablere Rotaract i Hønefoss. Imidlertid var det liten stemning blant møtedeltakerne for dette forslaget.

Sigmund Leine